**PASKAIDROJUMA RAKSTS**

**Ventspils valstspilsētas pašvaldības domes 2025. gada \_\_\_. \_\_\_\_\_ saistošajiem noteikumiem Nr. \_\_\_ “Par Ventspils valstspilsētas pašvaldības izglītības iestāžu izglītojamo ēdināšanas izmaksu segšanu”**

| **Paskaidrojuma raksta sadaļa** | **Norādāmā informācija** |
| --- | --- |
| 1.  Mērķis un nepieciešamības pamatojums | Pašvaldību likuma 44. panta otrā daļa nosaka, ka pašvaldības dome var izdot saistošos noteikumus, lai nodrošinātu brīvprātīgo iniciatīvu izpildi. Atbilstoši Izglītības likuma 17. panta trešās daļas 11. punktam, pašvaldībai jānosaka tie izglītojamie, kuru ēdināšanas izmaksas tā sedz. Saistošie noteikumi nosaka Ventspils valstspilsētas pašvaldības (turpmāk – pašvaldība) vispārējo izglītības iestāžu (pirmsskolas izglītības iestāžu, pamatizglītības iestāžu un vidējās izglītības iestāžu) (turpmāk – izglītības iestāde) klātienes mācību ēdināšanas izmaksu, kas netiek finansētas no valsts budžeta, segšanas kārtību. Saistošie noteikumi nepieciešami, lai ar ārējo normatīvo aktu noteiktu kārtību, kādā pašvaldība nodrošina līdzfinansējumu izglītojamā ēdināšanas pakalpojuma saņemšanai, tai skaitā detalizēti noteiktu kārtību, kādā izglītības iestādes nepilngadīgā izglītojamā vecāks (persona, kura realizē izglītojamā aizgādību) vai pilngadīgais izglītojamais un ēdināšanas pakalpojuma sniedzējs slēdz līgumu, lai saņemtu pašvaldības līdzfinansējumu par ēdināšanas pakalpojumu. Attiecībā uz 5. – 12. klašu izglītojamo ēdināšanas izmaksu segšanu, slēdzot ēdināšanas pakalpojuma līgumu, noteikumi piemērojami no 2025. gada 1. augusta.Saistošie noteikumi paredz kārtību, kādā izglītojamā vecāks (likumiskais pārstāvis) vai pilngadīgais izglītojamais un komersants, kurš sniedz ēdināšanas pakalpojumu izglītības iestādē, slēdz ēdināšanas pakalpojuma līgumu. |
| 2. Fiskālā ietekme uz pašvaldības budžetu | Saistošo noteikumu īstenošana būtiski neietekmēs pašvaldībai pieejamos resursus, jo nav nepieciešama jaunu institūciju vai darba vietu izveide vai esošo institūciju kompetences paplašināšana, lai nodrošinātu saistošo noteikumu izpildi. Saistošie noteikumi paredz pašvaldības budžeta līdzfinansējumu 309 182 EUR apmērā gadā, bet ņemot vērā, ka ir pārskatītas līdz šim ar ēdināšanas pakalpojuma nodrošināšanu saistītās izmaksas, saistošajiem noteikumiem nav būtiskas fiskālās ietekmes uz pašvaldības budžetu. |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Saistošie noteikumi paredz kārtību, kādā komersants, sniedzot ēdināšanas pakalpojumu pašvaldības iestādē, slēdz līgumu par konkrēta izglītojamā ēdināšanas pakalpojumu, ja ēdināšanas izdevumi daļēji ir sedzami ar pašvaldības līdzfinansējumu un daļēji no vecāku finanšu līdzekļiem.Ar saistošajiem noteikumiem netiek skarts atvieglojumu apmērs ēdināšanas pakalpojumu izmaksu segšanai sociāli neaizsargātākām ģimenēm, kas tiek noteikts un piešķirts saistošajos noteikumos par Pašvaldības sociālajiem pabalstiem un to piešķiršanas kārtībuSaistošie noteikumi neietekmē ēdināšanas pakalpojuma iepirkuma līgumā noteikto maksas lielumu un regulējumam nav ietekmes uz konkurenci. Ietekme uz vidi un ietekme uz iedzīvotāju veselību – nav attiecināms. |
| 4. Ietekme uz administratīvajām procedūrām un to izmaksām | Saistošie noteikumi nodrošina tiesisko pamatojumu un ietvaru pašvaldības līdzfinansējuma saņemšanai izglītojamā ēdināšanas pakalpojuma izdevumu segšanai un pašvaldības līdzfinansējuma piešķiršanas kontrolei, nosakot administratīvās procedūras un iesaistīto pušu tiesības un pienākumus. Papildu administratīvo procedūru izmaksas nav paredzētas. |
| 5. Ietekme uz pašvaldības funkcijām un cilvēkresursiem | Izglītības iestāžu izglītojamo ēdināšanas pakalpojuma līdzfinansējuma administrēšanai papildus netiks iesaistīti pašvaldības cilvēkresursi. Saistošo noteikumu izpildei nav nepieciešama jaunu institūciju izveide vai resursi.  |
| 6. Informācija par izpildes nodrošināšanu | Pašvaldības finansējumu ēdināšanas izmaksu segšanai atbilstoši apstiprinātajam budžetam nodrošina Pašvaldības iestāde “Ventspils Izglītības pārvalde” un Pašvaldības iestāde “Ventspils Sociālais dienests” (sociālās palīdzības ietvaros). Saistošo noteikumu piemērošanas jautājumos personas var vērsties Pašvaldības iestādē “Ventspils Izglītības pārvalde”. |
| 7. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai.Pašvaldības izraudzītie līdzekļi ir leģitīmi un rīcība ir atbilstoša augstākstāvošiem normatīviem aktiem. |
| 8. Izstrādes gaitā veiktās konsultācijas ar privātpersonām un institūcijām | Atbilstoši Pašvaldību likuma 46. panta trešajai daļai, lai informētu sabiedrību par noteikumu projektu un dotu iespēju izteikt viedokli, no \_\_\_\_\_\_. līdz \_\_\_\_\_\_\_. saistošo noteikumu projekts tika publicēts Pašvaldības tīmekļa vietnē www.ventspils.lv sadaļas “Iedzīvotāju līdzdalība” apakšsadaļā “Viedokļa izteikšana par saistošo noteikumu projektiem”. Noteikumu projekts ir izskatīts Ventspils valstspilsētas pašvaldības :1. Likumības komisijā 05.02.2025.3. Izglītības, kultūras un sporta jautājumu komitejā \_\_.\_\_2025. |

Domes priekšsēdētājs J.Vītoliņš